laion/Wikipedia-Exotic huggingface dataset:
ქენქაანი

ქენქაანი — სოფელი საქართველოში, ახალგორის მუნიციპალიტეტში (ქარჩოხის თემი), მდინარეების ქსნისა და ჭურთის წყალგამყოფის აღმოსავლეთ კალთაზე, მდინარე ქსნის მარჯვენა მხარეს. ზღვის დონიდან 1200 მ, ახალგორიდან 27 კმ. 2002 წლის აღწერის მონაცემებით სოფელში ცხოვრობს 101 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ალტერნატიული დასახელებებია: ქენქაანთ-კარი, ქენქათ-კარი, ქენქანთ-კარი, ქენქათი. სოფელი მოხსენიებულია „ქსნის ხეობის 1781 წლის აღწერის დავთარში“, რომელიც ქართლ-კახეთის მეფის — ერეკლე II-ის ბრძანებით ჩატარდა. ქენქაანში მკვიდრობენ ქენქაძეები. ზემოაღნიშნულ დავთარში იხსენიებიან სოფლის მცხოვრებნი: ქენქაძე (ბერისშვილი) გიორგი, ქენქაძე (ბერისშვილი) გოგია, ქენქაძე (ბერისშვილი) მახარებელი, ქენქაძე (ფოცხვერისშვილი) გიორგი, ქენქაძე (ხადილასშვილი) აბრამა და ქენქაძე (ხადილასშვილი) გიორგი. ქენქაანიდან ქენქაძეები ბარის სოფლებში არიან გადასახლებულები (მაგ., ლამისყანაში). ↑ ქართული საბჭოთა ენციკლოპედია, ტ. 10, თბ., 1986. — გვ. 501. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ საითიძე გ., ქენქაანთკარი & ქენქაძეები // ივანე ჯავახიშვილი : ენციკლოპედიური ლექსიკონი / მთ. რედ. მეტრეველი რ., თბ.: თბილისის უნივერსიტეტის გამომცემლობა, 2002. — გვ. 675, ISBN 99928-929-8-6. ↑ გვრიტიშვილი დ., ფეოდალერი საქართველოს სოციალური ურთიერთობის ისტორიიდან, თბ.: „სახელგამი“, 1955. — გვ. 76.
ელზასი

ელზასი (ფრანგ. Alsace,გერმ.Elsass), იგივე ალზასი — საფრანგეთის ყველაზე აღმოსავლეთით მდებარე რეგიონი, ესაზღვრება გერმანიასა და შვეიცარიას. შედგება 2 დეპარტამენტისაგან: ქვემო რეინი, ზემო რეინი. ფართობი – 8,3 ათასი. მოსახლეობა – 1,6 მლნ. ქალაქები: სტრასბურგი, მიულუზი, კოლმარი. ისტორიული ელზას-ლოთარინგია საფრანგეთის ორ რეგიონს მოიცავს. ოფიციალური საიტი დაარქივებული 2014-12-30 საიტზე Wayback Machine. (ფრანგული) ტურისტული საიტი (რუსული)
ბენუა დევიდი

ბენუა დევიდი (დ. 1966 წლის 19 აპრილს) — კანადელი მომღერალი. იგი ამჟამად ცნობილია, როგორც ჯგუფ Yes-ის წამყვანი ვოკალისტი. Yes-ს იგი 2008 წელს შეუერთდა, მას შემდეგ, რაც კოლექტივიდან ჯონ ანდერსონი წავიდა. დევიდი იყო ჯგუფების Mystery და Close to the Edge წევრი - უკანასკნელი ასრულებდა Yes-ის სიმღერებს. 2012 წელს დევიდმა Yes სასუნთქი ორგანოების პრობლემების გამო დატოვა. იგი ჩაანაცვლა ჯგუფ Glass Hammer-ის ვოკალისტმა ჯონ დეივისონმა. ბენუა დევიდი საიტზე MySpace Mystery საიტზე MySpace Yes საიტზე MySpace Mystery დაარქივებული 2011-07-17 საიტზე Wayback Machine. ↑ Tiano, Mike. (2008-11-26) Conversation with Benoit David. Notes from the Edge (Issue 309). ციტირების თარიღი: 2009-10-10. ↑ Montreal's Benoît David ready to roll with Yes. CBC News. Canadian Broadcasting Corporation (2008-11-03). დაარქივებულია ორიგინალიდან — 2008-12-08. ციტირების თარიღი: 2009-10-10. ↑ Cashmere, Paul. (8 February 2012) EXCLUSIVE: Yes Recruit Another New Singer. Noise11. ციტირების თარიღი: 8 February 2012.
სტივ ჰაუ

სტივ ჰაუ (დ. 1947 წლის 8 აპრილს) — ინგლისელი გიტარისტი. იგი ცნობილია, როგორც ჯგუფ Yes-ის წამყვანი გიტარისტი. გარდა ამისა, იგი თანამშრომლობდა ჯგუფებთან Asia, GTR, Tomorrow და The Syndicats და გამოცემული აქვს 17 სოლო ალბომი. Beginnings (1975) The Steve Howe Album (1979) Turbulence (1991) The Grand Scheme of Things (1993) Not Necessarily Acoustic (1994) Homebrew (1996) Quantum Guitar (1998) Pulling Strings (1999) Portraits of Bob Dylan (1999) Homebrew 2 (2000) Natural Timbre (2001) Skyline (2002) Elements (2003) Guitar World (2003) Spectrum (2005) Remedy Live (2005) Homebrew 3 (2005) Motif (2008) The Haunted Melody - Steve Howe Trio (2008) Travelling - Steve Howe Trio (2010) Homebrew 4 (2010) Time (2011) ჰიტ-სიმღერა [Maybellene], 1964 წლის კრებულში On the scene The Early Years - სტივ ჰაუ და Bodast (1988) Tomorrow (Parlophone, 1968) (მეორე გამოცემა - Tomorrow featuring Keith West, 1999) 50 Minute Technicolor Dream (1998) The Yes Album (1971) Fragile (1971) Close to the Edge (1972) Tales from Topographic Oceans (1973) Relayer (1974) Going for the One (1977) Tormato (1978) Drama (1980) Union (1991) Keys to Ascension (1996) (საკონცერტო და სტუდიური სიმღერები) Keys to Ascension 2 (1997) (საკონცერტო და სტუდიური სიმღერები) Open Your Eyes (1997) The Ladder (1999) Magnification (2001) Fly from Here (2011) Anderson Bruford Wakeman Howe (1989) An Evening of Yes Music Plus (1993) (საკონცერტო ალბომი) Asia (1982) Alpha (1983) Aqua (1992) Then & Now (1990 წლის კრებული) Fantasia - Live in Tokyo (2007) (ასევე DVD) Phoenix (2008) Omega (2010) Asia (2010 წლის რემასტერინგი) GTR (1986) Seraphim (1995) Voyagers (1995) Age of Impact (1998) Raising the Mammoth (2002) The 3 Ages of Magick (2001) Light Walls (2003 – 2 დისკიანი კრებული, შეტანილია ალბომები: Seraphim, Voyagers, Quantum Guitar, Portraits of Bob Dylan, and Natural Timbre) ლუ რიდი - Lou Reed (სესიური მუსიკოსი) (1972) რიკ უეიკმენი - სიმღერა Catherine of Aragon, ალბომი The Six Wives of Henry VIII (1973) The Dregs - სიმღერა Up in the Air, ალბომი Industry Standard (1982) Propaganda - სიმღერა The Murder of Love, ალბომი A Secret Wish (1985) ფიში - სიმღერა Time and a Word, ალბომი Yin (1995) Frankie Goes to Hollywood - სიმღერა Welcome To The Pleasuredome, ალბომი Welcome To The Pleasuredome (1984); სიმღერა Maximum Joy, ალბომი Liverpool (1986) Queen - Innuendo, ალბომი Innuendo (1991) Dream Theater - სიმღერა Starship Trooper, DVD 5 Years in a Livetime (1998) Classic Rock Legends (2002) Careful With That Axe (2004) Steve Howe's Remedy Live (2005) ვიკისაწყობში არის გვერდი თემაზე: სტივ ჰაუ ოფიციალური საიტი სტივ ჰაუ საიტზე MySpace Yes-ის დისკოგრაფია ↑ Czech National Authority Database <a href="https://wikidata.org/wiki/Track:Q13550863"></a> ↑ დაარქივებული ასლი. დაარქივებულია ორიგინალიდან — 2009-08-23. ციტირების თარიღი: 2011-07-15.
კრის სკუაირი

კრის სკუაირი (დ. 1948 წლის 4 მარტს — გ. 2015 წლის 26 ივნისს) — ინგლისელი ბას გიტარისტი. იგი ცნობილია, როგორც ჯგუფ Yes-ის ბას გიტარისტი და დამატებითი ვოკალისტი. გარდა ამისა, იგი თანამშრომლობდა ჯგუფებთან The Selfs, The Syn, Mabel Greer's Toyshop, XYZ, Conspiracy და გამოცემული აქვს რამდენიმე სოლო ალბომი. იგი იყო Yes-ის ერთადერთი წევრი, რომელმაც ჯგუფის ყველა ალბომის ჩაწერაში მიიღო მონაწილეობა. 2015 წლის მაისში მას დაუსვეს ლეიკემიის დიაგნოზი, ამიტომ Yes-იდან დროებით წავიდა. მკურნალობის შემდეგ იგი 27 ივნისს, ფინიქსში, საკუთარ სახლში გარდაიცვალა. მკურნალობის პერიოდში კრისმა ბილი შერვუდს სთხოვა ჯგუფში მისი ადგილის დროებით დაკავება. Fish Out of Water (1975) - ბრიტანეთი #25 კრის სკუაირი და ალან უაიტი - Run With the Fox (1981) Chris Squire's Swiss Choir (2007) ედი ჰარისი - E.H. In the U.K. (1974) Esquire - Esquire (1987) (მხოლოდ დამატებითი ვოკალი) Rock Aid Armenia - The Earthquake Album (1990) რიკ უეიკმენი - The Six Wives of Henry VIII (1973) რიკ უეიკმენი - Criminal Record (1977) რიკ უეიკმენი - The Classical Connection II (1992, ჩაწერილია 1971 წელს) World Trade - Euphoria (1995 - თანაავტორი სიმღერებისა The Evolution Song და Say Goodbye, ბილი შერვუდის მონაწილეობით) სხვადასხვა შემსრულებელი - Pigs & Pyramids—An All Star Lineup Performing the Songs of Pink Floyd (2002) მასალა ასევე შევიდა ბილი შერვუდის ალბომში Back Against the Wall (2005) Gov't Mule - The Deep End, Volume 2 (2002) სტივ ჰეკეტი - Out of the Tunnel's Mouth (2009) იხილეთ Yes-ის დისკოგრაფია Conspiracy - 2000 (ასევე DVD) The Unknown - 2003 იხილეთ The Syn Star Licks Productions-ს გამოცემული აქვს ბას გიტარაზე დაკვრის სასწავლო ვიდეო, კრის სკუაირის მონაწილეობით. ↑ Chris Squire R.I.P.. UDiscovermusic (28 June 2015). ციტირების თარიღი: 28 June 2015. ↑ Chris Squire to undergo treatment for Leukemia (19 May 2015). ციტირების თარიღი: 19 May 2015. ↑ Roberts, David (2006). British Hit Singles & Albums, 19th, London: Guinness World Records Limited, გვ. 523. ISBN 1-904994-10-5.  ოფიციალური საიტი კრის სკუაირი საიტზე MySpace სადისკუსიო ჯგუფი Notes from the Edge კრის სკუაირის დისკოგრაფია მოყვარულთა გვერდი
ჭიათურის მხარეთმცოდნეობის მუზეუმი

ჭიათურის მხარეთმცოდნეობის მუზეუმი — ისტორიული მუზეუმი საქართველოში, ქალაქ ჭიათურაში. მუზეუმში დაცულია გამყინვარებამდე წყალში მცხოვრებ ცხოველთა გაქვავებული სხეულები, კერძოდ ზვიგენის გაქვავებული მალა, მოლუსკები, კუ, თევზი, ნიჟარები და სხვა. ექსპონატებს შორისაა ჭიათურის მუნიციპალიტეტის ტერიტორიაზე არქეოლოგიური გათხრების შედეგად აღმოჩენილი ქვის და ძვლის სამუშაო და საბრძოლო იარაღები, ძვ. წ. III ათასწლეულის ბრინჯაოს ცულები, შუბისპირები, ასევე ქალის ბრინჯაოს სამკაულები: სამაჯურები, საყურეები, ბალთები, ქინძისთავები, მძივები და სხვ. ფეოდალურ პერიოდს მუზეუმში წარმოადგენს წყლის გაყვანილობის თიხის მილები, თიხის ჭურჭელი, შუა საუკუნეების ქართველი მეომრის საბრძოლო აღჭურვილობა, ასევე სპარსული და ოსმალური საბრძოლო იარაღები. მუზეუმში ცალკე კუთხე აქვს დათმობილი საეკლესიო ნივთებს, რომელთა შორის აღსანიშნავია ვახტანგ მეექვსის დროინდელ სტამბაში გადაწერილი "სამოციქულ". აღსანიშნავია მღვიმევის დედათა მონასტერის კარის ფრაგმენტი, რომელიც თარიღდება XIII საუკუნის მეორე ნახევრით. აგრეთვე ინახება ნუმიზმატიკური და ეთნოგრაფიული მასალები; ადგილობრივ მხატვართა ფერწერული და გამოყენებითი ხელოვნების ნიმუშები, ფოტომასალები. მოწყობილია მანგანუმის მრეწველობის განვითარების კუთხე წარმოების დაწყების დღიდან დღემდე. მუზეუმი აქვს საკუთარი საგანმანათლებლო პროგრამები და გამოცემები. მუზეუმი მუშაობს ყოველდღე, კვირა-ორშაბათის გარდა, 10 სთ-დან 18 სთ-მდე. ბილეთის ფასია 1 ლ. მოქმედებს შეღავათები და გამონაკლისები სხვადასხვა ჯგუფებისთვის. მისამართი: 5500, ჭიათურა, თხელიძის ქ. 5 ტელეფონი: (+995 95) 20 16 61 ელ-ფოსტა: ch.culturiscenter@gmail.com საქართველოს მუზეუმების ასოციაცია
თანამეგობრობის თასი

თანამეგობრობის თასი (რუს. Кубок Содружества) — საფეხბურთო ტურნირი, რომელიც ყოველწლიურად ტარდებოდა რუსეთში. 1993-დან 2011 წლამდე, ტურნირზე ყოფილი საბჭოთა კავშირის ქვეყნების ეროვნულ საფეხბურთო ჩემპიონატებში გამარჯვებული კლუბები იღებდნენ მონაწილეობას, ხოლო 2012 წლიდან სხვადასხვა ქვეყნების ახალგაზრდული ნაკრებები. თავდაპირველად დაგეგმული იყო ტურნირში მონაწილეობა მიეღოთ ორგანიზაცია დამოუკიდებელ სახელმწიფოთა თანამეგობრობისა და ბალტიისპირეთის ქვეყნების ჩემპიონებს, თუმცა სხვადასხვა მიზეზებით მათ პერიოდულად ცვლიდნენ ან პრიზიორები, ან რუსეთის ახალგაზრდული ნაკრებები. ტურნირი მოსკოვში, ან სანქტ-პეტერბურგში იმართებოდა. 2016 წლის 23 ივლისს ტურნირი გაუქმდა. ტურნირის ისტორიაში ყველაზე წარმატებული გუნდია მოსკოვის „სპარტაკი“, რომელმაც 6-ჯერ მოიგო თასი. უკანასკნელი გამარჯვებულია რუსეთის 21 წლამდე ნაკრები. ოფიციალური საიტი (რუსული) Commonwealth (of Independent States) Cup ↑ „Мутко объявил о закрытии Кубка Содружества“. sovsport.ru. ციტირების თარიღი: 15 დეკემბერი 2017. ↑ „Commonwealth of Independent States Cup - Trivia“. rsssf.com. ციტირების თარიღი: 15 დეკემბერი 2017.
ინტეგრალური გეოგრაფია

ინტეგრალური გეოგრაფია — გეოგრაფიის განშტოება, რომელიც აღწერს და ხსნის ურთიერთქმედების სივრცით ასპექტებს ცალკეულ ადამიანსა ან საზოგადოებას და მათ ბუნებრივ გარემოს შორის, რომელთა ურთიერთქმედებას ადამიანი-ბუნებრივი გარემოს შეწყვილებული სისტემა ეწოდება. ინტეგრალური გეოგრაფია ეძებს როგორც ფიზიკური გეოგრაფიის დინამიკის გაგებას, ისე საზოგადოების ბუნებრივ გარემოზე კონცეპტუალიზაციის გზებს. ამგვარად, გარკვეულწილად, ინტეგრალური გეოგრაფია შეიძლება განხილულ იქნას როგორც ფიზიკური ანთროპოგეოგრაფიის მემკვიდრე — ტერმინი, რომელიც შემოიღო ვენის უნივერსიტეტის პროფესორმა ალბრეხტ პენკმა 1924 წელს. ინტეგრალური გეოგრაფია აშშ-ში უმეტესად იმყოფება კარლ ორტვინ ზაუერის სკოლების გავლენის ქვეშ, რომლის შეხედულება საკმაოდ ისტორიული იყო, ხოლო ამერიკელმა გეოგრაფმა ჯილბერტ ფოულერ უაიტმა განავითარა უფრო გამოყენებითი მიდგომა. კავშირი საზოგადოებრივ გეოგრაფიასა და ფიზიკურ გეოგრაფიას შორის კიდევ უფრო აშკარა იყო ვიდრე დღეს. ვინაიდან მსოფლიოს საზოგადოებრივი გამოცდილება ტექნოლოგიებითაა ნაკარნახევი, კავშირი საზოგადოებასა და გარემოს შორის ხშირად გაურკვეველი რჩება. ამგვარად, ინტეგრალური გეოგრაფია წარმოადგენს ანალიტიკური ხელსაწყოების უკიდურესად მნიშვნელოვან ნაკრებს ადამიანის მიერ გარემოზე ზემოქმედებისა და ყოფნის შეფასებისათვის. ეს ყოველივე ხორციელდება რელიეფსა და ციკლებზე საზოგადოებრივი აქტივობის შეფასების შედეგით. ამ ინფორმაციის მიღების მეთოდები შეიცავს დისტანციურ ზონდირებასა და გეოგრაფიულ საინფორმაციო სისტემას. ინტეგრალური გეოგრაფია გვეხმარება გარემო განვიხილოთ ხალხთან მისი კავშირის თვალსაზრისით. მისი საშუალებით ჩვენ შეგვიძლია სხვადასხვა სოციალური და ჰუმანიტარული მეცნიერებების პერსპექტივების ანალიზი და მათი გამოყენება ხალხის მიერ გარემოს პროცესების გაგებაში. მაშასადამე, იგი ითვლება გეოგრაფიის მესამე განშტოებად, ხოლო სხვა დარგებია ფიზიკური და საზოგადოებრივი გეოგრაფია. ↑ Noel Castree et al. (2009): A Companion to Environmental Geography. London: Wiley-Blackwell. ISBN 9781444305739 ↑ Karlheinz Paffen (1959): Stellung und Bedeutung der Physischen Anthropogeographie. In: Erdkunde 13 (4), pp. 354–372 ↑ Garcia, Hector (2010). Environmental Geography. Apple Academic Press, Inc. ISBN 978-1926686684. ↑ G., Moseley, William (2014-01-01). An introduction to human-environment geography : local dynamics and global processes. Wiley-Blackwell. ISBN 9781405189316. ↑ Moseley, William G.; Perramond, Eric; Hapke, Holly M.; Laris, Paul (2014). An Introduction to Human-Environment Geography. Wiley Blackwell. pp. 26–27. ↑ David Demeritt (2009): From externality to inputs and interference: framing environmental research in geography. In: Transactions of the Institute of British Geographers 34 (1), pp. 3–11 ↑ Arild Holt-Jensen (1999): Geography - History and Concepts: A Student's Guide. London: SAGE. ISBN 9780761961802
ანტანას ვილკუტაიტისი

ანტანას ვილკუტაიტის-კეტურაკისი (დ. 20 სექტემბერი, 1864 — გ. 17 მარტი, 1903) — ლიეტუველი ინჟინერი, დრამატურგი, პროზაიკოსი და პუბლიცისტი. დაწყებითი განათლება მიიღო ლიუდვინავასის სკოლაში, ხოლო საშუალო განათლება მარიამპოლეს გიმნაზიაში. შემდეგ სწავლა განაგრძო და დაამთავარა მოსკოვის უნივერსიტეტის ფიზიკისა და მათემატიკის ფაკულტეტი. 1891 წელს, უმაღლესი სასწავლებლის დამთავრების შემდეგ დაინიშნა საქართველოში რკინიგზის ინჟინრად. გარდაიცვალა 1903 წელს პეტერბურგში. მისი საფლავი უცნობია. Vilkutaitis Brothers Žurnalistikos enciklopedija. - Vilnius: Pradai, 1997. - 2 psl.
მხიარული მელოდიები

მხიარული მელოდიები (ინგლ. Merrie Melodies) — კომპანიის Warner Bros. Pictures ანიმაციური ფილმების სერია. გამოდიოდა 1931-1969 წლებში. თავდაპირველად მას უშვებდა სტუდია Harman-Ising Pictures. 1933-1944 წლებში სერიას უშვებდა Leon Schlesinger Productions. 1964-1967 წლებში სერიაზე მუშაობდა DePatie-Freleng Enterprises, ხოლო არსებობის უკანასკნელი 2 წლის განმავლობაში - კვლავ Warner Bros. ვიკისაწყობში არის გვერდი თემაზე: მხიარული მელოდიები ინფორმაცია საიტზე Big Cartoon Database დაარქივებული 2012-12-04 საიტზე Archive.isCategory:Webarchive template archiveis links
Looney Tunes

Looney Tunes — ანიმაციური ფილმების სერია და პერსონაჟები, რომლებიც თავდაპირველად შეიქმნა, როგორც პაროდია უოლტ დისნეის ფილმებზე. სერიაში გამოყენებული პერსონაჟების ავტორი იყო ლეონ შლეზინგერი. უოლტ დისნეის ფილმებისგან განსხვავებით, პერსონაჟები ერთმანეთს უფრო უხეშად ეპყრობოდნენ. დროთა განმავლობაში სერიალში პერსონაჟების დუეტებიც შეიქმნა - ერთ-ერთი ცნობილია ელმერისა და ბაგზ ბანის დუეტი. ვიკისაწყობში არის გვერდი თემაზე: Looney Tunes ოფიციალური საიტი
ბეტი ბუპი

ბეტი ბუპი — ანიმაციური ფილმების სერია და პერსონაჟი. მათი შემქმნელია მაქს ფლეიშერი. პერსონაჟი თავდაპირველად გამოჩნდა სერიაში Talkartoon და თავად ბეტი პუპის შესახებ ფილმების სერიაში, რომლებსაც უშვებდნენ ფლეიშერის სტუდია და Paramount Pictures. ბეტი ბუპი იქცა არაერთი კომიქსის და მერჩანდაიზინგის გმირად. ანიმაციურ სამყაროში იგი ითვლება ერთ-ერთ სექსუალურ პერსონაჟად. ვიკისაწყობში არის გვერდი თემაზე: ბეტი ბუპი ოფიციალური საიტი ბეტი ბუპის ანიმაციური ფილმები დაარქივებული 2011-07-09 საიტზე Wayback Machine.
კატა ფელიქსი

კატა ფელიქსი — ანიმაციური ფილმების სერია და პერსონაჟი. მათი ორიგინალური შექმნელის ვინაობა კვლავ უცნობი რჩება. სხვადასხვა ვერსიით, ეს არის ან პეტ სალივანი, ან ოტო მესმერი. ფელიქსის შესახებ მოკლემეტრაჟიანი ფილმები გამოირჩევა სიურეალისტური გარემოთი. მინიმალისტურ გარეგნობასთან შერწყმაში, ფელიქსი იქცა ანიმაციური სამყაროს ერთ-ერთ ცნობილ პერსონაჟად. ვიკისაწყობში არის გვერდი თემაზე: კატა ფელიქსი ოფიციალური საიტი დაარქივებული 2011-07-16 საიტზე Wayback Machine. პორტალი[მკვდარი ბმული] დავა ავტორობის გამო
მისტერ მაგუ

მისტერ მაგუ (ინგლ. Mr. Magoo) — ანიმაციური ფილმების სერია და პერსონაჟი. შეიქმნა 1949 წელს, სტუდიის UPA მიერ. პერსონაჟს ახმოვანებდა ჯიმ ბაკუსი. კუინსი მაგუ არის მდიდარი, დაბალი მამაკაცი, რომელიც სხვადასხვა სასაცილო სიტუაციაში ამოჰყოფს თავს. იგი ახლომხედვარეა, რაც არანაკლებ როლს თამაშობს ამ კურიოზულ შემთხვევებში. მისტერ მაგუ კინოფილმების ინტერნეტ-მონაცემთა ბაზაში
თანამეგობრობის თასი 1995

თანამეგობრობის თასი 1995 — თანამეგობრობის თასის მესამე გათამაშება. ჩატარდა მოსკოვში 29 იანვრიდან 4 თებერვლამდე. გაიმარჯვა მოსკოვის „სპარტაკმა“. მეორე ადგილზე გავიდა თბილისური „დინამო“. Кубок чемпионов Содружества - 1995 (რუსული)
ახალი მთვარე (რომანი)

„ახალი მთვარე“ (ინგლ. New Moon) — მეორე წიგნი მწერალ სტეფანი მეიერის რომანების სერიიდან ბინდი. გამოვიდა 2006 წელს. ყურადღება!  ქვემოთ მოყვანილია სიუჟეტის და/ან დასასრულის დეტალები. ბელა სუონის თვრამეტი წლის იუბილეზე მომხდარი უბედური შემთხვევის გამო კალენების ოჯახი ფორკსს ტოვებს. ამის გამო ბელა ძლიერ დეპრესიაში ვარდება. მას არავინ და აღარაფერი აინტერესებს. ჩარლი უკვე მის ფენიქსში დედამისთან გაგზავნას უპირებს, თუმცა ბელას არ სურს ქალაქის დატოვება, ვინაიდან სურს, ედვარდთან გატარებული დრო სიზმარი არ ეგონოს და სჯეროდეს, რომ ეს ყველაფერი ცხადში მოხდა. სწორედ ამ დროს ჩნდება ჯეიკობი. ბელა და ჯეიკი საუკეთესო მეგობრები ხდებიან, თუმცა ჯეიკს ბელასადმი სასიყვარულო გრძნობა ამოძრავებს. ბელა ედვარდს ვერ ივიწყებს და აღმოაჩენს, რომ ადრენალინის გამოყოფისას ედვარდის ხმა ჩაესმის. სწორედ ამიტომ გადაწყვეტს მოტოციკლის ყიდვას. თუმცა როდესაც მოტოციკლის ტარებას კარგად ეუფლება, მას ადრენალინი აღარ აწუხებს და ამიტომ ედვარდის ხმებიც წყდება. ერთხელ ბელა ხედავს, თუ როგორ ხტებიან ჯეიკობის ტომელი ბიჭები კლდიდან და გადაწყვიტავს, იგივე სცადო. მალე ბელა აღმოაჩენს, რომ ჯეიკი მაქციაა და მგლად გადაქცევა შეუძლია, თუმცა, სანამ კონტროლს არ ისწავლის, ბელასთან ურთიერთობა აკრძალული აქვს. ამის გამო ბელა კვლავ დეპრესიაში ვარდება. მოგვიანებით სუონი მაინც აიხდენს სურვილს და კლდიდან გადახტება. სწორედ ამას ხედავს კალენების ოჯახის ნათელმხილველი წევრი ელისი. როდესაც ედვარდი ელისის აზრებს კითხულობს, მას ეჩვენება რომ ბელამ თავი მოიკლა და ფიქრობს, რომ აღარაფრად ღირს სიცოცხლე. ამიტომაც იტალიაში გაემგზავრება ვოლტურებთან, რათა თავი მოიკლას. ვინაიდან ვოლტური არო ედვარდის მამობილის, კარლაილის ძველი მეგობარია, ედვარდს უარს განუცხადებს უმიზეზოდ მოკვლაზე. ამის შემდეგ ედვარდი გადაწყვიტავს, ხალხის წინაშე საჯაროდ გამოავლინოს თავისი ვამპირობა, რითაც ვოლტურების მთავარ კანონს დაარღვევს და ამით სიკვდილით დაისჯება. თუმცა ბელა და ელისი ბოლო ჟამს მიუსწრებენ ედვარდს. საბოლოოდ კალენების ოჯახი კვლავ ფორკსში დაბრუნდება და ცხოვრების ჩვეულ რიტმში ჩადგება. როგორც სტეფან მეიერმა აღნიშნა, ყვავილი, გამოსახული გარეკანზე კონკრეტულად არაფერს გამოხატავს, უბრალოდ ტიტის ეს ერთ-ერთი სახეობა სასიამოვნოდ გამოიყურება. წიგნის სახელწოდება „ახალ მთვარე“ ბელას ცხოვრებაში ახალ სიყვარულს აღნიშნავს, ვინაიდან სწორედ ამ წიგნში გამოჩნდა ჯეიკობი. ფილმი - ახალი მთვარე ფილმის საუნდტრეკი სტეფანი მეიერის ოფიციალური საიტი ბინდი - საგის ოფიციალური საიტი
ევროსი

ევროსი (ბერძ. Έβρος) — ნომი საბერძნეთში, მდებარეობს აღმოსავლეთი მაკედონიის და თრაკიას რეგიონში, თავისი დასახელება ნომმა მიიღო მდინარე მარიცას ბერძნული სახელისაგან — ევროსი. ფართობი — 4242 კმ² (ერთ-ერთი ყველაზე დიდი ნომია საბერძნეთში), მოსახლეობა — 144 023 ადამიანი.ევროსის ნომის ადმინისტრაციული ცენტრია  — ქალაქი ალექსანდროპოლისი (ალექსანდროპოლი) (თურქულ და ბულგარულ ენაზე ცნობილია, როგორც დედეაგაჩი). სხვა მნიშვნელოვანი ქალაქები და დასახლებული პუნქტები: დიდიმოტეიხო, ორესტიადა, სოუფლი ფერე (ფერესი). ქრისტიანი მოსახლეობა შედგება თითქმის მხოლოდ ბერძნებისაგან (95 %), რომელთა უმრავლესობა მეორე-მეოთხე თაობა არის ანატოლიიდან და აღმოსავლეთ თრაკიიდან დევნილი ბერძნების. მუსლიმები შეადგენენ მთლიანი მოსახლეობის 5 %. ამასთან ნახევარ მათგანს აქვთ თურქული და ნახევარს ბულგარული წარმომავლობა (პომაკები). ბოლო დროებში ევროსი გადაიქცა არალეგალ ემიგრანტთა სატრანზიტო პუნქტად, ახლო აღმოსავლეთიდან და აფრიკის ქვეყნებიდან, რომელთაც სურთ მოხვდნენ საბერძნეთში ან ევროკავშირის წევრ ქვეყნებში. პერიფერიული ერთეული ევროსი იყოფა 5 მუნიციპალიტეტად. რეგიონში დომინირებს ძირითადად ხმელთაშუაზღვის კლიმატი, უფრო ცივია ჩრდილოეთი ნაწილი. ევროსი — ერთ-ერთი ეკონომიკურად ჩამორჩენილი რეგიონია საბერძნეთში, თუმცა ბოლო დროს ხელისუფლება იღებს გარკვრულ ზომებს რეგიონის ეკონომიკის განვითარებისათვის. ევროსის ნომის ტერიტორიაზე მდებარეობს ევროპული ღირებულებების ორი ეროვნული პარკი: დადა-ლევკიმი-სუფლი. გამოცხადებულია დაცულ ტერიტორიად 1980 წლიდან. მდინარე ევროსის დელტა. იმყოფება Ramsar-ის კონვენციის დაცვის ქვეშ. საბერძნეთის ნომები ოფიციალური საიტი დაარქივებული 2012-12-29 საიტზე Wayback Machine.
კავალის ნომი

კავალის ნომი (ბერძ. Καβάλα) — ნომი საბერძნეთში, აღმოსავლეთი მაკედონია და თრაკიას რეგიონში. ადმინისტრაციული ცენტრი — ქალაქი კავალა. მოსახლეობა — 147 884 კაცი. ფართობი — 2111 კმ². პერიფერიული ერთეული კავალა იყოფა 3 მუნიციპალიტეტად. საბერძნეთის ნომები ოფიციალური საიტი
როდოპის ნომი

როდოპის ნომი (ბერძ. Ροδόπη; თურქ. Rodop; ბულგ. Родопи) — ნომი საბერძნეთში, აღმოსავლეთი მაკედონია და თრაკიას რეგიონში. როდოპი ერთადერთი ნომია საბერძნეთში სადაც მოსახლეობის უმრავლესობა მუსლიმია — 51,8 %. ჩრდილოეთით ესაზღვრება ბულგარეთს, აღმოსავლეთით ევროსის ნომს, დასავლეთით ქსანთის ნომს, სამხრეთით ეგეოსის ზღვას. ფართობი — 2543 კმ², მოსახლეობა — 110 538 ადამიანი. ადმინისტრაციული ცენტრი — ქალაქი კომოტინი. პოდოპი — მუსლიმი უმცირესობის კონცენტრაციის ადგილია საბერძნეთში. მუსლიმები როდოპის ნომის მთლიანი მოსახლეობის 51,8 % შეადგენენ.ქრისტიანი მოსახლეობა შედგება თითქმის მხოლოდ ბერძნებისაგან (48,2 %), რომელთა უმრავლესობა მეორე-მეოთხე თაობა არის ანატოლიიდან და აღმოსავლეთ თრაკიიდან დევნილი ბერძნების. მუსულმანთა უმრავლესობა — თურქი ეროვნებისაა. რეგიონში დომინირებს ძირითადად ხმელთაშუაზღვიური კლიმატი, უფრო ცივია ჩრდილოეთი ნაწილი. პერიფერიული ერთეული როდოპი იყოფა 4 მუნიციპალიტეტად. საბერძნეთის ნომები საიტი
ქსანთის ნომი

ქსანთის ნომი (ბერძ. Ξάνθη; ბულგ. Ксанти; თურქ. İskeçe) — ნომი საბერძნეთში, აღმოსავლეთი მაკედონია და თრაკიას რეგიონში. ქსანთის ნომი ერთ-ერთია სამი ნომიდან, სადაც თავმოყრილია მუსულმანური მოსახლეობა საბერძნეთში, ქსანთის ნომისმთლიანი მოსახლეობის 41,2 %. ჩრდილოეთით ესაზღვრება ბულგარეთს, აღმოსავლეთით როდოპის ნომს, დასავლეთით დრამას ნომს და კავალას ნომს, სამხრეთით ეგეოსის ზღვას. ფართობი — 1793 კმ², მოსახლეობა — 101 010 ადამიანი. ადმინისტრაციული ცენტრი — ქალაქი ქსანთი. ქსანთი — მუსლიმი უმცირესობის კონცენტრაციის ადგილია საბერძნეთში. ქრისტიანი მოსახლეობა შედგება თითქმის მხოლოდ ბერძნებისაგან (58,8 %), რომელთა უმრავლესობა მეორე-მეოთხე თაობა არის ანატოლიიდან და აღმოსავლეთ თრაკიიდან დევნილი ბერძნების. მოსახლეობის 23 % და მუსლიმების 55 % პომაკები არიან. პერიფერიული ერთეული ქსანთი იყოფა 4 მუნიციპალიტეტად. რეგიონში დომინირებს ძირითადად ხმელთაშუაზღვის კლიმატი, უფრო ცივია ჩრდილოეთი ნაწილი. საბერძნეთის ნომები ოფიციალური საიტი დაარქივებული 2014-06-29 საიტზე Wayback Machine.
სამხრეთ სუდანის გეოგრაფია

სამხრეთი სუდანი — სახელმწიფო აფრიკაში, დედაქალაქი — ჯუბა. ქვეყანას აღმოსავლეთით ესაზღვრება ეთიოპია, სამხრეთით კენია, უგანდა და კონგოს დემოკრატიული რესპუბლიკა, დასავლეთით ცენტრალური აფრიკის რესპუბლიკა და ჩრდილოეთით სუდანი. საზღვრის სიგრძე: ეთიოპიასთან — 883 კმ, კენიასთან — 232 კმ, უგანდასთან — 435 კმ, კონგოს დემოკრატიულ რესპუბლიკასთან — 628 კმ, ცენტრალური აფრიკის რესპუბლიკასთან — 682 კმ, სუდანთან — 1973 კმ. ქვეყნის ფართობია 644 329 კმ². ქვეყნის უმაღლესი მწვერვალია მთა კინიეტი – 3187 მ. სამხრეთი სუდანის ნაკრძალები და დაცული ტერიტორიები მსოფლიოში მეორეა ველური ცხოველების მიგრაციის სიდიდით. ბუნების მსოფლიო ფონდმა აჩვენა, რომ სამხრეთ სუდანში არსებული სამი ეროვნული პარკი: ბანდინგილოს, კონგოს დემოკრატიული რესპუბლიკის საზღვართან შორიახლოს მდებარე სამხრეთის და ეთიოპიის საზღვრიდან დასავლეთით მდებარე ბომის ეროვნული პარკები, ასევე სუდის ჭაობიანი ადგილები ბუნების უნიკალური წარმონაქმნებია ძროხისებური ანტილოპა კონგონის, აფრიკული ანტილოპების კობის და ტოპის, აფრიკული კამეჩების, სპილოების, ჟირაფების და ლომების მრავალრიცხოვანი პოპულაციების საცხოვრებლად. სამხრეთი სუდანი შედგება სამი ისტორიული რეგიონისაგან: ბაჰრ-ელ-ღაზალი, ეკვატორია და ზემო ნილოსი. სამხრეთ სუდანის ტერიტორიაზე ნალექები პრაქტიკულად მთელი წლის განმავლობაშია, მათი უმეტესობა მაის-ოქტომბრის თვეებში მოდის. ნალექების წლიური რაოდენობა 700 მმ-დან (ჩრდილოეთში) 1400 მმ-მდე (სამხრეთ-დასავლეთში) მერყეობს. შეგიძლიათ იხილოთ მედიაფაილები თემაზე „სამხრეთ სუდანის გეოგრაფია“ ვიკისაწყობში. სამხრეთ სუდანის მთავრობის ოფიციალური საიტი (ინგლისური) Южный Судан — Черная Африка, решившая отделиться от арабского мира ↑ Southern Sudan Centre for Census, Statistics and Evaluation ↑ National Bureau Of Statistics